Unes 10.000 persones faran nit a Salou i la Costa Daurada durant els tornejos Mare Nostrum Cup — Promoció turística
Unes 10.000 persones faran nit a Salou i la Costa Daurada durant els tornejos Mare Nostrum Cup https://www.salou.cat/ca/la-ciutat-per-temes/promocio-turistica/noticies/unes-10-000-persones-faran-nit-a-salou-i-la-costa-daurada-durant-els-tornejos-mare-nostrum-cup https://www.salou.cat/ca/la-ciutat-per-temes/promocio-turistica/noticies/unes-10-000-persones-faran-nit-a-salou-i-la-costa-daurada-durant-els-tornejos-mare-nostrum-cup/@@download/image/IMG_9852.JPG
Aquest migdia l’alcalde Pere Granados ha assistit a la presentació oficial dels campionats Mare Nostrum Cup de Setmana santa de futbol, bàsquet i futsal
La roda de premsa ha comptat amb la participació d’Albert Viñas, CEO de Mare Nostrum Cup i Director Esportiu de Futbol Salou; Sergi Novell, director d’allotjament del grup empresarial Blasi; Pere Granados, alcalde de Salou; Jordi Cervera, Regidor d’Esport de l’Ajuntament de Reus; i Eduard Farriol, president de la Federació Empresarial de Turisme de Tarragona. Tots han destacat la importància que té per al territori el fet de rebre aquest turisme de qualitat vinculat a la pràctica esportiva. L’alcalde Granados, ha posat en valor la visió de l’empresariat local -en aquest cas referint-se a Xavier Blasi- a l’hora d’apostar per inversions en turisme esportiu. “Ha estat el sector privat qui ha posat en valor el turisme esportiu i fixeu-vos que les administracions públiques hem d’anar de la mà i continuar treballant i apostant fort en aquesta línia perquè és un esdeveniment que no para de créixer i que permet desestacionalitzar, donar feina i generar un model d’èxit”.
Els tornejos Mare Nostrum Cup Easter s’han convertit en tot un referent a l’esport de base català i es disputen cada any a Salou i a altres localitats de la Costa Daurada durant les vacances de Pasqua. Les tres competicions, que són MNC Football, MNC Basket – Ciutat de Reus i MNC Futsal, han batut els seus registres de participació per a la nova edició 2019, amb un total de quasi 600 equips, superant de llarg els 494 que van ser la millor xifra, assolida precisament a l’última edició, al 2018.